OzLabs/hebrew-wiki-articles huggingface dataset:
אוקסידאז

אוקסידאז (בלועזית: Oxidase) הוא אנזים המזרז תגובה של חמצון-חיזור, במיוחד כזו שכוללת חמצן מולקולרי (O<sub>2</sub>) כאקספטור (מקבל) האלקטרונים. בתגובות שבהן מעורבת תרומה של אטום מימן, חמצן מחוזר למים (H<sub>2</sub>O) או למי חמצן (H<sub>2</sub>O<sub>2</sub>). חלק מתגובות חמצון, כמו אלו שמעורב בהן מונואמין אוקסידאז או קסנטין אוקסידאז, בדרך כלל אינן כוללות חמצן מולקולרי חופשי.<ref></ref><ref></ref>

האוקסידאזות הן תת-סוג של האוקסדורדוקטאזות.

== דוגמאות ==
דוגמה חשובה היא ציטוכרום סי אוקסידאז (Cytochrome c oxidase), אנזים המפתח המאפשר לגוף להפעיל חמצן ביצירת אנרגיה והרכיב הסופי בשרשרת העברת האלקטרונים. דוגמאות נוספות הן:
* גלוקוז אוקסידאז
* מונואמין אוקסידאז
* ציטוכרום P450 אוקסידאז
* NADPH oxidase
* קסנטין אוקסידאז
* L-gulonolactone oxidase
* laccase
* ליזיל אוקסידאז
* פוליפנול אוקסידאז
* Sulfhydryl oxidase. אנזים זה מחמצן קבוצות תיול.

== בדיקת אוקסידאז ==
במיקרוביולוגיה, מבחן האוקסידאז משמש כמאפיין פנוטיפי לזיהוי זני חיידקים ; הוא קובע האם חיידק נתון מייצר ציטוכרום אוקסידאזות (ולכן משתמש בחמצן עם שרשרת העברת אלקטרונים).

בדיקת אוקסידאז משמשת כדי לקבוע האם חיידק הוא אווירני או אל אווירני.

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אנזימים
נוסח צפון אפריקה

תושבים בפאס, משנת 1889.]]
נוסח צפון אפריקה הוא נוסח התפילה הקדום שנהג בקרב יהדות צפון אפריקה בימי הביניים. על פי מחקריו של אהרן גבאי, התקיימו בצפון אפריקה הקדומה שני נוסחי תפילה: נוסח אחד נהג בלוב, באלג'יר ובג'רבה, ונוסח שני נהג במרוקו.

בעקבות גלי ההגירה של יהודי ספרד לצפון אפריקה לאחר גזירות קנ"א, וביותר לאחר הגעת מגורשי ספרד החל מ-1492, השליטו המהגרים בארצותיהם החדשות את נוסח הספרדים, ובסופו של דבר העלימו לחלוטין את נוסחי צפון אפריקה הקדומים, מלבד שרידים ספורים.

==תיעוד הנוסח==
לא נותר תיעוד מספיק של נוסח התפילה בארצות צפון אפריקה קודם השתלטות נוסח הספרדים, והמחקר מתבסס על שרידים בלבד. בעבר, סברו שמוצאו של רבי שלמה בן נתן מסג'למאסה ומשכך נוסח סידורו משקף נוסח תפילה צפון-אפריקאי, אך כיום הוכח שמדובר בזיהוי מוטעה בין אישים שונים, וסידור רבי שלמה בן נתן הוא נוסח מזרחי, המשלב בין נוסח סידור רב סעדיה גאון לנוסח ארם צובא, ונכתב בארצות המזרח, כנראה בסוריה.

מקור חשוב שמתעד את נוסח צפון אפריקה לפני גירוש ספרד הוא סידור "אהבת הקדמונים", אשר הוציא הרב רפאל אהרן בן שמעון בשנת ה'תרמ"ט (1889) על פי כתב יד שמצא ביד חזן קהילת התושבים בשם רבי שלמה הכהן, אשר לפיו התפללו בזמנו בקהילת התושבים בפאס. הרב בן שמעון לא הדפיס בו את הסידור בשלימותו אלא העתיק את הפיוטים ושם דגש על סדרי התפילה ומנהגיה. 

בנוסף, ד"ר שלמה אלקיים הוציא לאור את הספר "סדר פסח" ובו הוא הדפיס, מתוך כתב יד ליידן שבו השתמר נוסח התפילות של פאס לכל השנה, את סדר התפילות לפסח עם ההגדה של פסח, בתוספת מבוא.

==התפשטות נוסח הספרדים בצפון אפריקה==
עם גלי ההגירה של יהודי ספרד החל מ-1391 לאחר גזירות קנ"א, וביתר שאת לאחר גירוש ספרד ב-1492, הגיעו לצפון אפריקה יהודים רבים, שמרו מגורשי ספרד שהגיעו לצפון אפריקה שמרו על מנהגיהם ועד דרכי פסיקתם, כמו גם על תפילה בנוסח הספרדים. בתחילה הביא לידי מחלוקת, אך בסופו של דבר, מגורשי ספרד "נצחו", ותושבי צפון אפריקה אמצו את דרך הפסיקה של הספרדים ואת נוסח הספרדים, למעט מקרה אחד יוצא דופן והוא קהילת התושבים בפאס שבמרוקו, שבבית הכנסת שלה צלאת אל פאסיין שמרה באדיקות על מנהגי התפילה ועל נוסחאותיה.

==לקריאה נוספת==
* שלמה אלקיים, סדר פסח, אורות יהדות המגרב בשיתוף עם מכללת הדרום, נתיבות, תשנ"ט.
* יוסף תבורי, השפעת גירוש ספרד על נוסח התפילה, בתוך תפארת לישראל: ספר היובל לכבוד ישראל פרנצוס, ניו יורק תש"ע, עמ' 289–307.
* ספר אהבת הקדמונים, בעריכת רפאל בן שמעון, ירושלים תרמ"ט. [https://www.nli.org.il/he/books/NNL_ALEPH001071106/NLI סריקה] בקטלוג הספרייה הלאומית וגם ב[https://tablet.otzar.org/he/book/book.php?book=197192 אוצר החכמה] (אוצר החכמה למנויים בלבד).
*הרב אהרן גבאי, "[https://www.machonso.org/hamaayan/?gilayon=66&id=2190#_ftnref19 מיפוי נוסחי התפילה]", המעין 242 (תמוז תשפ"ב), עמ' 164–167.
==הערות שוליים==

קטגוריה:נוסחי התפילה ביהדות
קטגוריה:יהדות אפריקה
קטגוריה:קהילת התושבים בפאס
פלמינגואיים

פלמינגואיים (שם מדעי: Phoenicopteridae) היא משפחה של עופות מים – המשפחה היחידה ששרדה בסדרת הפלמינגואים. כיום היא כוללת שישה מינים בשלושה סוגים, אשר מצויים בכל חלקי תבל מלבד אוסטרליה ואנטארקטיקה. המינים פלמינגו מצוי ופלמינגו זוטר חולפים לעיתים בשמי ישראל, אך אינם מקננים בה.

== מאפיינים ==
הפלמינגואים ארוכי רגליים וצוואר, וגופם דק וארוך. צווארם ורגליהם יוצרים קו אופקי במעופם. מקורם עבה ונטוי במרכזו לכיוון מטה. הם נולדים בצבע אפור, ומשום שהם אוכלים סוג אצות שמכילות פיגמנט בטא קרוטן, הם הופכים לוורודים או אדמדמים. הזכר והנקבה דומים בחזותם, מלבד הבדל קטן בגודל גופם. בצווארם הארוך 19 חוליות ובכנפיהם 12 אברות. הם חברותיים ומתקבצים ללהקות ענק. הם מקננים במושבות צפופות ומבודדות.

==שם==
מקור השם פלמינגו (Flamingo) בפורטוגזית, שבה פירושו: "להבה יוקדת". פירוש שמם המדעי הוא: "בעלי כנף אדומה" - שם המבוסס על הפניקס, עוף החול האגדי בעל הכנפיים האדומות כאש, שסימל אצל המצרים הקדמונים את השמש ופולחנו נערך בהליופוליס. גם בעברית שם העוף נגזר מצבעו: בספרו "תולדות הטבע" משנת 1866 מכנה שלום יעקב אברמוביץ' (הוא מנדלי מוכר ספרים) את הפלמינגו "להבי" - על שם צבעו הוורוד כלהבה. עם זאת, כיום הוא קרוי בעברית שקיטן.

==מיון==
*סוג Elornis - נכחד
*סוג Harrisonavis - נכחד
*סוג Leakeyornis - נכחד
*סוג פלמינגו (Phoenicopterus) - בו 3 מינים
*סוג ומין יחיד פלמינגו זוטר (Phoeniconaias minor) 
*סוג פלמינגו צהוב-מקור (Phoenicoparrus) - בו 2 מינים

===מינים===
{| class="wikitable sortable" font=90%
|- style="background: #90a6c"
!שם !!שם מדעי !!תמונה !! אורך !! תפוצה
|----
|פלמינגו מצוי
|Phoenicopterus ruseus
110-150 ס"מ
|אפריקה, אירופה ואסיה
|----
|פלמינגו זוטר
|Phoenicopterus minor
80-90 ס"מ
|אפריקה. לעיתים נדירות בדרום אסיה
|----
|פלמינגו אמריקאי
|Phoenicopterus ruber
120-140 ס"מ
|מפלורידה דרומה לאמריקה המרכזית
|----
|פלמינגו צ'יליאני
|Phoenicopterus chilensis
110-130 ס"מ
|דרום אמריקה
|----
|פלמינגו האנדים
|Phoenicopterus andinus
102-110 ס"מ
|הרי האנדים בדרום אמריקה
|----
|פלמינגו ג'יימס
|Phoenicopterus jamesi
90-92 ס"מ
|דרום אמריקה
|}

==קישורים חיצוניים==

* 

קטגוריה:בעלי חיים שתוארו ב-1831
קטגוריה:טקסונים שתוארו בידי שארל לוסיאן בונפרטה
קטגוריה:פלמינגואים
סיקמה F16

סיקמה F16 (בצרפתית: Secma F16) היא מכונית מיקרו בתצורת מכונית ספורט רודסטר מתוצרת יצרנית הרכב הצרפתית SECMA (שם רשמי: Société d'Etude et de Construction de Mecanique Automobile) אשר מיוצרת משנת 2008.

=="סיקמה F16"==

* יוצרו 500 יחידות.
* גג נפתח.
* תא נוסעים מונוקוק מפוליאתילן בעל חוזק גבוה.
* 2 נוסעים.
* מושבי עור בסגנון תא טייס.
* מנוע מרכזי.
* בדגם "סיקמה F16" הורכב מנוע רנו, 4 צילינדרים, 16 שסתומים.
* עמוד היגוי טלסקופי.
* מתלים - עצמאי ב-4 גלגלים, מלפנים: עצמות משענת כפולות עם קפיצי סליל ומנחתים הידראוליים. אחורי: זרוע נגררת עם קפיצי סליל וחותכים הידראוליים.
* בלמים: דיסקים (מאוורר קדמי / אחורי מלא).
* צמיגים: קדמיים: 195/50 R 15 אחוריים: 225/45 ZR 16.
* קיבולת מכל דלק - 26 ליטר.
* תאוצה בין 0–100 קמ"ש היא 5.9 שניות.
* חלוקת משקל : קדמית - 262 ק"ג, אחורית - 396 ק"ג (יחס 60/40).
* יחס כוח / משקל - 5.4 ק"ג / כ"ס.
* פליטת פחמן דו-חמצני - 131 גרם ל-1 ק"מ.
* בשנת 2016 הוצגה גרסת מנוע מגדש טורבו בדגם "סיקמה F16" בסלון המכוניות הבינלאומי בז'נבה 2016 . בדגם "סיקמה F16" הורכב מנוע פיג'ו דגם "פיג'ו II 308" בנפח 1.6 ליטר.

== תמונות ==
<gallery mode="packed" heights="120">
קובץ: SECMA F16 (31723464347).jpg| "סיקמה F16"
קובץ:National Kit Car Show Stoneleigh 2009 057.jpg | "סיקמה F16"
קובץ:Secma F16 Sport - Flickr - exfordy (1).jpg | "סיקמה F16"
קובץ:SECMA F16 - Circuit de Clastres le 10 mai 2014 - Image Picture Photo (14166443682).jpg | "סיקמה F16"
קובץ: SECMA F16 - Circuit de Clastres le 10 mai 2014 - Image Picture Photo (14010191650).jpg| "סיקמה F16"
קובץ:SECMA F16 - Circuit de Clastres le 10 mai 2014 - Image Picture Photo (14169564004).jpg | "סיקמה F16"
קובץ: GTRS Circuit Mérignac Bordeaux 22-06-2014 - SECMA F16 - Image Picture Photography (14296045489).jpg| "סיקמה F16"
קובץ:SECMA F16 - Club ASA - Circuit Pau-Arnos - Le 9 février 2014 - Honda Porsche Renault Secma Seat - Photo Picture Image (12430956125).jpg | "סיקמה F16"
קובץ: SECMA F16 - Circuit de Clastres le 10 mai 2014 - Image Picture Photo (13996858968).jpg| "סיקמה F16"
</gallery>

==ראו גם==
* מכונית מיקרו

==קישורים חיצוניים==

* 
* 
* 

==הערות שוליים==

קטגוריה:מכוניות מיקרו
קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-2008
קטגוריה:מכוניות צרפתיות
קטגוריה:מכוניות מנוע מרכזי
הוועד להגנת היהודים בבלגיה

הוועד להגנת היהודים בבלגיה (בצרפתית: Comité de Défence des Juifs), ובשמו המקוצר הס.ד.ג'י, היה ארגון יהודי מחתרתי, שמילא תפקיד מרכזי בהצלת יהדות בלגיה בתקופת השואה.

== הרקע להקמת הוועד ==
הוועד נוסד בקיץ 1942 והיה קשור לתנועת ההתנגדות הבלגית החזית העצמאית Front de l'Indépendance. הוועד הוכר גם על ידי הממשלה הבלגית וגם על ידי הארגונים היהודיים הגדולים שבעולם החופשי.<ref name=":0"></ref> 

בין שמונת מייסדיו היו שבעה יהודים ובלגי אחד, קתולי שמאלי, שלאחר מכן נספה באחד המחנות.<ref name=":0" /> אחד המייסדים, ששכנע את החזית העצמאית בחשיבות הקמת הארגון, היה גרט הרץ יושפה Hertz Jospa. מייסד נוסף, אבוש ורבר Werber, היה מנהיג פועלי ציון שמאל ששכנע את חבריו הקומוניסטים הבלגים מראשי ה-F.I. להקים ועד כזה.<ref name=":0" /> בנוסף היה כתב ועורך של עיתונים רבים וביניהם העיתון המחתרתי של הוועד, Le Flambeau, שהופץ בבלגיה בקרה היהודים המסתתרים בין השנים 1941 - 1944. בעזרת כושר השכנוע שלו צירף לוועד כמה ציונים כלליים, ביניהם: איש עסקים הולנדי, בנז'מין-בנו ניקרק Nykerk, שהתמנה לגזבר הוועד עד אשר נעצר, רובר מנדלבאום Mandelbaum, אדוארד רוטקל Rotkel, אג'ן הלנדאל Hellendeal, דוד פרלמן שהיה אזרח בלגי בעל תעודת חסות שהיה מוגן מפני גירוש לפחות עד 1943 בזכות חברותו באיגוד יהודי בלגיה. היה נדבן שהעמיד לרשות הוועד את הונו האישי כדי להשיג הלוואות נוספות. ורבר ופרלמן היו היחידים מבין חברי הוועד להגנת היהודים בבריסל שהצליחו לחמוק ממעצר בכל שנות המלחמה, ובזכות זה הקנו למוסד יציבות והמשכיות עד השחרור.<ref name=":1"></ref> 

השתתפו בו יהודים מזרמים שונים, ציונים וקומוניסטים, וכן לא יהודים. אחת מהפעילות הלא יהודיות הבולטות בוועד הייתה אנדרה גלן, שתפקידה העיקרי היה לקחת את הילדים היהודים ממשפחתם וללוות אותם למקום המחבוא. <ref></ref>

== פעילות בתקופת השואה ==
הוועד היה פעיל בעזרה ליהודים מבוגרים וילדים. הוועד ארגן מקומות מסתור ליהודים ודאג לאותם ילדים שנותרו לבדם בעקבות שילוח הוריהם למזרח בראשותה של איבון יושפה, אשתו של גרט ושל שפרה ורבר, מייצגת "עזרה הדדית". בנוסף, הוועד דאג לאספקת תלושי מזון ולחלוקת מזון וביגוד, סיפק מענק חודשי לנזקקים ולמסתתרים.<ref name=":1" /> הוועד ניהל גם עיתונות ותעמולה וכן פעילות כלכלית ומדור להכנת מסמכים מזויפים. בין מדוריו השונים התקיים שיתוף פעולה. הוועד סייע גם ללא יהודים בהשגת תעודות מזויפות תמורת תשלום, שעזר למימון תקציב חלקי של הוועד. מצב זה היה קיים באזור שרלרואה, ולא בבלגיה כולה.<ref name=":0" /> 

הוועד השתתף בפעולת חבלה ברכבת הקומרוי מס' 20 בלילה שבין 19 ל-20 באפריל 1943. בזכות פעולה זו הצליחו להימלט משילוח למזרח מעל 200 יהודים. סך הכל הצליח הוועד להציל 3,000 עד 4,000 ילדים יהודים ומעל 10,000 מבוגרים. במרבית המקרים היוזמה להצלת היהודים הייתה מצד חברי הוועד היהודיים, אך היו גם חברי ועד לא יהודים שיזמו פעולות, בעיקר שני הכמרים: האב אנדריי בנמור והאב הנרי רינדר שנקרא בשם ברונו לובין, אשר לפני המלחמה הצהיר שהוא אנטישמי אך חלה בו מהפכה מחשבתית עת ראה את הטלאי הצהוב.  האב ברונו הצליח לגייס עזרה ממוסדות בנקאיים, סוציאליים ותרבותיים  בהסתרת יהודים רבים, כמו בית ספר לעיוורים שסייע למספר לא קטן של צעירים להסתתר בו למרות שלא היו כלל עיוורים.<ref name=":0" />

חברים רבים שלקחו חלק בארגון זה נתפסו ונאסרו על ידי הגרמנים. גרט הרץ מייסד הוועד, נעצר על ידי הגסטפו ונשלח לבוכנוואלד במרץ 1944 ושוחרר במאי 1945.<ref></ref>

== הערות שוליים ==

קטגוריה:שואת יהודי בלגיה
קטגוריה:מחתרות במלחמת העולם השנייה
אדיר נעמן

אדיר בניהו נעמן (נולד בי"ד בתשרי ה'תשמ"ה, 10 באוקטובר 1984) הוא ראש המועצה האזורית שפיר.

== תולדות חייו ==
נולד לפנחס ולמרים, החמישי מבין שישה אחים וגדל במרכז שפירא. אביו פנחס הקים את הפנימייה הצבאית תורנית לפיקוד אור עציון במרכז שפירא, ופיקד עליה 18 שנים. למד בבית הספר היסודי האזורי שפיר. לאחר לימודי התיכון בישיבת אור עציון למד בישיבת ההסדר קרני שומרון. בשנת 2003 התגייס לצה"ל במסלול הסדר, התנדב לצנחנים ושובץ בגדוד 101. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לחטיבת הצנחנים ומונה למפקד מחלקה בגדוד 101.

לאחר שחרורו מצה"ל למד הנדסה באוניברסיטת בן-גוריון בנגב והחל לעבוד באלתא מערכות. לקראת הבחירות לרשויות המקומיות בישראל ב-2018 התמודד על ראשות מועצה אזורית שפיר מול ראש המועצה שכיהן באותה תקופה אשר אברג'ל ושני מועמדים נוספים ונבחר בסיבוב הראשון עם 46.94% מהקולות.<ref></ref> ב-21 בנובמבר 2018 החל לכהן כראש המועצה.

נעמן נשוי לאילנית ואב ל-5, מתגורר במרכז שפירא.

== קישורים חיצוניים ==

* 
* 

== הערות שוליים ==

קטגוריה:בוגרי ישיבת ההסדר קרני שומרון
קטגוריה:בוגרי אוניברסיטת בן-גוריון בנגב
קטגוריה:בוגרי ישיבת אור עציון
קטגוריה:ראשי המועצה האזורית שפיר
קטגוריה:מרכז שפירא: אישים
קטגוריה:עובדי אלתא
קטגוריה:ישראלים שנולדו ב-1984
אלון אריה

אלון אריה הוא קצין משטרה ישראלי בדימוס בדרגת ניצב. כיהן כראש אגף התנועה.
==ביוגרפיה==
אריה גדל בחדרה, הוא שירת בצה"ל כלוחם בגדוד 890 של חטיבת הצנחנים והשתחרר ב-1989. ב-1991 התגייס למשטרת ישראל ושירת כחוקר וכבלש ביחידה המרכזית של מחוז תל אביב. ב-1995 סיים קורס קציני משטרה. ב-1999 מונה לעוזר ראש אגף משאבי אנוש. ב-2002 מונה לקצין המבצעים של מרחב נמל התעופה בן-גוריון. ב-2004 מונה לסגן מפקד תחנת פתח תקווה ולאחר מכן שימש סגן מפקד תחנת כפר סבא. ב-2007 מונה למפקד תחנת פתח תקווה, ב-2009 מונה למפקד תחנת ראשון לציון, וב-2011 למפקד תחנת נתניה. ב-2014 מונה לקצין אגף המבצעים של מחוז מרכז. ב-2016 מונה לראש חטיבת המבצעים.

בפברואר 2020 הועלה לדרגת ניצב ובאפריל מונה לראש אגף התנועה. באפריל 2022 ביקש אריה לסיים את תפקידו.

== חיים אישיים והשכלה ==
אריה בעל תואר ראשון בקרימינולוגיה ומדע המדינה ותואר שני במנהל עסקים. הוא נשוי ואב לשלושה.

==קישורים חיצוניים==

*[https://www.flashnet.co.il/news.asp?contentID=1962 גאווה בחדרה - אלון אריה ימונה לרח"ט המבצעים במשטרת ישראל], 3 במרץ 2016
*[https://www.gov.il/he/departments/news/police_apponitments_24022020 מינוי אלון אריה לראש אגף התנועה והענקת דרגת ניצב], 24 בפברואר 2020

קטגוריה:ניצבי משטרת ישראל
קטגוריה:ראשי אגף התנועה
קטגוריה:ישראלים שנולדו במאה ה-20
אדקרוקוטה

אדקרוקוטה (שם מדעי: Adcrocuta) הוא סוג של טורף נכחד ממשפחת הצבועיים שחי במשך המיוקן. המאובנים שלו נמצאו באסיה, אירופה ובאפריקה ותוארו ב-1938 בידי מיקלוש קרצוי .

סוג צבוע זה היה גדול יותר מגדול הצבועים המודרניים - צבוע מנומר והוא הגיע לאורך 1.5 מטר, לגובה 1 מטר בכתפיו ולמשקל של 50 עד 90 קילוגרם. למעשה הוא היה הצבוע הגדול ביותר לאחר הפכיקרוקוטה. הרגליים שלו היו מוצקות, אך קצרות יחסית כשהרגליים האחוריות בלטו יותר מהקדמיות והוא לא היה מותאם לריצה מהירה, זאת כתוצאה מאבות בעלי מאפייני גחניים המותאמים לטיפוס על עצים. עם זאת מבנה הלסתות הגדולות שלו ושיניו הטוחנות הרחבות מבהירים שהיה בעל עוצמת נשיכה גדולה והוא כנראה ניזון מעצמות.

האדקרוקוטה התפתח באסיה ממינים קטנים יותר של צבועים והיגר לאורך מרכז אסיה ואירופה עד לצפון אפריקה אצל המין Adcrocuta australis. הוא לא היה יכול לנוע במהירות אחרי טרף, כך שמרבית מזונו התבססה על פגרים ושאריות מזון של טורפים אחרים. עם זאת הוא היה טורף מצליח שנמצאו מאובנים רבים ממנו. הוא נכחד בסוף המיוקן והוחלף במינים חזקים יותר כמו הפכיקרוקוטה והפליוקרוקוטה .

==קישורים חיצוניים==

==הערות שוליים==

איור אפשרי

קטגוריה:בעלי חיים שתוארו ב-1938
קטגוריה:טקסונים שתוארו בידי מיקלוש קרצוי
קטגוריה:צבועיים פרהיסטוריים
קטגוריה:יונקים שחיו במיוקן באסיה
קטגוריה:יונקים שחיו במיוקן באפריקה
קטגוריה:טורפים שחיו במיוקן
קטגוריה:מגה-פאונה של הנאוגן באירואסיה
קטגוריה:מגה-פאונה של הנאוגן באפריקה
קטגוריה:מאובני טקסונים שתוארו ב-1938
קרחון בארטוק

קרחון ברטוק (באנגלית: Bartók Glacier) הוא קרחון בחלקו הצפוני של האי אלכסנדר, שבאנטארקטיקה. 

אורכו של הקרחון 13 קילומטרים, ורוחבו 6 קילומטרים.

הקרחון זורם לכיוון דרום-מערב מהקצה הדרומי של רמת אלגר.

גובהו של הקרחון 736 מטרים מעל פני הים.

== היסטוריה ==
=== גילוי ומיפוי הקרחון ===

הקרחון מופה בשנת 1960 על ידי ד. סירל (D. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948.

=== מקור השם ===

שמו של הקרחון נתן לו על ידי הוועדה המייעצת לשמות אנטארקטיים של בריטניה.

הקרחון נקרא על שמו של המלחין ההונגרי בלה בארטוק; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

== ראו גם ==

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:1040 קרחון בארטוק] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=122247 קרחון בארטוק] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=962&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון בארטוק] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-71.04935831892877,-69.62425770171112,13&?query=&?map_type=hybrid תצלום לוויין של אזור הקרחון, תוך סימון אתרים נוספים באזור] באתר copernix
* [https://www.mindat.org/feature-6638165.html קרחון בארטוק] באתר mindat
* [https://geographic.org/geographic_names/antname.php?uni=1040&fid=antgeo_102 תצלום לוויין של אזור קרחון בארטוק]
* [https://mapcarta.com/25622008 מפת אזור קרחון בארטוק]

== הערות שוליים ==

בארטוק
יחסי אוסטריה–קנדה

ווינה, אוסטריה.]]
יחסי אוסטריה–קנדה, הם היחסים הבינלאומיים המתנהלים בין אוסטריה וקנדה.

== היסטוריה ==
=== יחסים דיפלומטיים פוסט-מלחמת העולם השנייה ===
==== ייצוג קנדי באוסטריה ====
השגריר הקנדי בשווייץ הוסמך גם עבור אוסטריה ב-1952.<ref></ref> שגרירות הוקמה בווינה ב-1956.<ref name="Department of External Affairs"></ref>

==== ייצוג אוסטרי בקנדה ====
השגריר האוסטרי בארצות הברית הוסמך גם עבור קנדה ב-1952.<ref name="Department of External Affairs"/> שגרירות הוקמה באוטווה ב-1958.<ref></ref>

=== במאה העשרים ואחת ===
היחסים בין שתי המדינות מושתתים על שיתוף פעולה פורה בתחום קשרי סחר, השקעות מניבות ובאמצעות חילופי תרבות ונוער. חברותה של אוסטריה באיחוד האירופי וקשריה החזקים עם אזור מרכז ודרום מזרח אירופה הופכים את אוסטריה לבעלת ערך עבור קנדה במגוון רחב של סוגיות פוליטיות, כלכליות, סחורות, סביבתיות וביטחוניות.

אוסטריה מעוניינת גם במודל מדיניות ההגירה והאינטגרציה של קנדה, ויש מרחב ניכר לדיון דו-צדדי בתחום זה. לדוגמה, במאי 2007 נסעו בכירים מהמחלקות הפדרליות והעירוניות באוסטריה לאוטווה, מונטריאול וטורונטו, כחלק מסיור המחקר שהתמקד במדיניות, בפרקטיקות ובחוויות של קנדה עם קבלת פנים חדשים. בשנה שעברה שלחה מועצת בית הספר בווינה משלחת לוועדות בתי הספר באזור טורונטו וונקובר, כדי לשמור על מדיניות קנדה בנושא הכשרה בשפה ושילובם של מיעוטים גלויים במערכת החינוך שלהם.

קנדה ואוסטריה חולקות אינטרסים משותפים רבים ונקודות מבט דומות בנושאים ואתגרים עולמיים. הן משתפות פעולה בפורומים רב-צדדיים והיו שותפות לקידום הרפורמה של האו"ם, יוזמות לפיקוח נשק ופירוק נשק, זכויות אדם, שמירת שלום ורשת הביטחון האנושי. מועמדותה של אוסטריה כחברה שאינה קבועה במועצת הביטחון של האו"ם בשנת 2009/2010 עשויה לספק דרך נוספת לקידום האינטרסים המוללטרליים המשותפים שלנו.

שגרירות קנדה בווינה היא שגרירות נקודת הקשר של נאט"ו לשנת 2007/2008 עבור אוסטריה, שהיא חברה בתוכנית השותפות לשלום של נאט"ו. למעשה, שגרירי CPE הם שגרירויות בעלות ברית המשמשות אפיקים בין נאט"ו למדינות שותפות על ידי הפצת מידע והסבר על מדיניות נאט"ו לשלטון המקומי ולאוכלוסייה באמצעות מגוון רחב של פעילויות.

== יחסי סחר ==
אוסטריה נקטה עמדה חזקה בהתנגדות להסכם כלכלי ומסחר מקיף (CETA) בין האיחוד האירופי לקנדה.<ref name="cetaoppo"></ref>

== יחסי תרבות ==
אוסטריה היא יעד מוביל עבור אמנים, מבצעים ותעשיות תרבות קנדיות. הריקוד הקנדי נהנה ממוניטין רב והופעות של מיטב הכוריאוגרפים והלהקות של קנדה נמכרות באופן קבוע. הקשרים האקדמיים קרובים וצומחים; אוסטריה מתגאה בשלושה מחקרים קנדיים מרכזיים באוניברסיטאות של וינה, אינסברוק וגראץ, ויש תוכניות חליפין בין אוניברסיטאות קנדיות ואוניברסיטאות אוסטריות, כמו גם הזדמנויות בעבודה-מחקר מכוונות לנוער.

שר החוץ מקיי פגש את שרת החוץ האוסטרית אורסולה פלאסניק בפברואר 2006. הפגישה האחרונה של ראש ממשלת קנדה לבין קנצלר אוסטריה התקיימה ב-2003.

== קישורים חיצוניים ==

== הערות שוליים ==
פרוטיקטיתריום

פרוטיקטיתריום (שם מדעי: Protictitherium) הוא סוג נכחד של טורף ממשפחת הצבועיים שחי מהמיוקן עד הפליוקן מלפני 15 עד 4 או 5 מיליון שנה. הוא תואר בשנת 1938 וקיבל את שמו מהסוג Protictis, מהמשפחה ויברוויים (Viverravidae), הקרובה למיאקויים שהיו קדומים מהטורפים הרגילים וחיו בין העצים. הסיומת של שמו: "therium" פירושה: "חיה" או "בהמה", עקב מבנה גופו המותאם לחיי קרקע. המאובנים התגלו בסין, צרפת, גרמניה, ספרד, טורקיה ובתוניסיה. באזורים רבים הם נמצאו יחדיו, כך שהיו מצליחים באזורי תפוצתם.

צבוע זה הוא אחד הפרימיטיביים שבצבועיים והוא התפתח מאבות דמויי-גחניים גדולים יחסית לבני משפחתם. מבנה הלסתות שלו היו קצרות יחסית והתאימו לאכילת כל. ייתכן שהיה אוכל חרקים בדומה לצבועון הרעמה או שהיה צייד בעלי חיים קטנים כמו השועל והתן. הוא היה בעל רגליים קצרות, זנב ארוך ועבה וחוליות רחבות. הוא היה גם בעל טפרים נשלפים כמו של חתוליים וככל הנראה היה שוכן עצים חלק מזמנו.

==קישורים חיצוניים==

קטגוריה:צבועיים פרהיסטוריים
קטגוריה:יונקים שחיו בנאוגן באסיה
קטגוריה:יונקים שחיו בנאוגן באירופה
קטגוריה:יונקים שחיו בנאוגן באפריקה
קטגוריה:טורפים שחיו בנאוגן
הרפתקאות הלו קיטי וחברים

הרפתקאות הלו קיטי וחברים (באנגלית: The Adventures of Hello Kitty & Friends, בכתב סיני: Hello Kitty 愛漫遊) היא סדרת הנפשה ממוחשבת הונג קונגית-יפנית-אמריקאית לילדים, אשר מבוססת על דמותה של הלו קיטי ודמויות נוספות של החברה היפנית "Sanrio". הסדרה בוימה על ידי מת'יו סוונסון ובילי פרוליק, הידוע כאחד הכותבים של הסרט "מדגסקר".

הסדרה שודרה במקור בהונג קונג בערוץ TVB Jade, החל מ-16 בפברואר 2008 עד שנת 2009. בישראל הסדרה שודרה לראשונה בערוץ הופ! בשנת 2013 בדיבוב לעברית. לסדרה הופקה עונה אחת הכוללת 52 פרקים באורך 12 דקות.

הסדרה זכתה במספר פרסים והכרות, ביניהם Hong Kong ICT Awards בשנת 2008.

== תקציר העלילה ==
הסדרה עוקבת אחר הלו קיטי, חתולה אשר בכל פרק לומדת ערכים חדשים יחד עם חבריה הטובים. בין הערכים נמצאים ערכי המשפחה והחברות, חלק מערכי הליבה של החברה היפנית "Sanrio".

== דמויות ==
* הלו קיטי (Hello Kitty) - הדמות הראשית של הסדרה. חתולה קטנה ועליזה. החברה הכי טובה של מלודי.
* דניאל (Dear Daniel) - חתול חכם בגילה של קיטי. מתלבש תמיד בצורה רשמית. מאוהב בהלו קיטי.
* מלודי (My Melody) - ארנבת. החברה הכי טובה של קיטי. אוהבת לאפות עוגיות לחבריה.
* פוצ'אקו (Pochacco) - כלבלב ידידותי. אוהב לשחק כדורגל, בעיקר בתור שוער.
* פינגי בו (Badtz-Maru) - פינגווין אנוכי אך בעל לב טוב. בעל חלומות פאר.
* קוואקי (Keroppi) - צפרדע בעל נטייה להמציא דברים. אוהב לנהוג במכוניתו ולשחק עם צעצועים חדשים.
* מר וייט (Mr. White) - מורה בבית הספר של קיטי וחבריה.
* קיקי וללה (Kiki & Lala) - אחים תאומים בעלי כוחות קסומים.

== מדבבים בעברית ==
הדיבוב העברי בוים על ידי מייה קדוש, והופק על ידי אפרת אולמן ויורם שרתוק.
* גבריאלה לואיס - הלו קיטי
* טליה ברקאי - מלודי
* מייה קדוש - פוצ'אקו / קיקי
* עינת אזולאי - קוואקי / ללה
* אורלי תגר - פינגי בו
* דור סרוגו - דניאל
* עמי מנדלמן - מר וויט

== ראו גם ==
* הלו קיטי
* מיצי מימי ועוד

== קישורים חיצוניים ==

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סדרות הנפשה ממוחשבת
קטגוריה:סדרות טלוויזיה יפניות
קטגוריה:סדרות טלוויזיה אמריקאיות לילדים
קטגוריה:סדרות ערוץ הופ!
קטגוריה:תוכניות טלוויזיה שעלו לשידור בשנות ה-2000
קטגוריה:סדרות הנפשה אמריקאיות
פרוקטוז 2,6-ביספוספט

פרוקטוז 2,6-ביספוספט (באנגלית: Fructose 2,6-bisphosphate או F26BP) היא מולקולה אורגנית שמשפיעה בצורה אלוסטרית על פעולתם של האנזימים פוספופרוקטוקינאז 1 (PFK1) ופרוקטוז 1,6 ביספוספטאז (FBPase-1) ובכך מווסתת את התהליכים המטבוליים גליקוליזה וגלוקונאוגנזה.

== השפעה על מטבוליזם של גלוקוז ==
=== השפעה על קטליזה של גלוקוז ===
PFK-1 הוא אחד האנזימים החשובים ביותר לנשימה התאית. לאחר שגלוקוז הפך לפרוקטוז האנזים מקטלז ריאקציה אקסרגונית בה הפרוקטוז מסומן על ידי זרחון להפוך לפירובט בהליך הגליקוליזה. בתנאים פיזיולוגיים סטנדרטים האנזים PFK-1 כמעט ולא פעיל, והמולקולה F26BP מגבירה את האפיניות של PFK-1 לגלוקוז וכך גורמת לתהליך הגליקוליזה להתרחש. כמו כן, המולקולה מורידה את האפיניות של האנזים לציטרט, אחד התוצרים במעגל קרבס ול-ATP, מולקולה המשמשת לאגירת אנרגיה בתא. מולקולות אלו נקשרות גם הן ל-PFK1 ומנמיכות את פעילותו. זאת משום שריכוז גבוה שלהם בתא מאותת על עודף אנרגטי, דבר המפחית את הצורך בגליקוליזה.

=== השפעה על סינתזה של גלוקוז ===
האנזים FBPase-1 הוא אנזים מרכזי בהליך הגלוקונאוגנזה אשר מקטלז את הריאקציה ההפוכה ל- PFK-1, כלומר הוא לוקח פרוקטוז מסומן מוסמן עם קבוצת זרחה, ומסיר את הסימון הזרחני. F26BP מקטין את הפעילות של אנזים זה באמצעות השפעה אלוסטרית, ובכך מקטין את סינתזת הסוכר בתא.

== סינתזה ורגולציה בתא ==
האנזים אשר מיעד פרוקטוז להיות F26BP נקרא פוספופרוקטוקינאז 2 (PFK-2). אנזים זה מקטלז סימון של פחמן 2 בפרוקטוז 6 פוספט עם קבוצת זרחה. האנזים אשר מבצע את הסרת קבוצת הזרחה נקרא פרוקטוז 2,6 ביספוספטאז (FBPase-2). את האנזימים האלו הגוף מבקר על ידי הוספת קבוצת זרחה עליהם כאשר התגובה של כל אחד מהאנזימים הפוכה לחברו. כאשר מוספת קבוצת זרחה PFK-2 הוא נהיה פחות פעיל אך FBPase-2 נהיה יותר פעיל. מנגד כאשר מוסרת קבוצת הזרחה PFK-2 נהיה פעיל ו FBPase-2 נהיה פחות פעיל.

=== גלוקגון ואנסולין ===
אחת הדרכים לווסת את זרחון האנזימים השולטים על כמויות פרוקטוז 2,6 ביספופאט היא על ידי ההורמון גלוקגון. הורמון זה מופרש כאשר יש ירידה ברמות הגלוקוז בדם, מעלה את רמת ה-cAMP. רמות גבוהות של cAMP מגבירות את פעילות ההורמון שמזרחן את PFK-2 ואת FBPase-2. כתוצאה מהזרחון FBPase-2 נהיה יותר פעיל ולכן ריכוז F26BP פוחת. הפחתה זו מניעה את תהליכי הגלוקונאוגנזה בכבד, ומעכבת פירוק סוכר בתהליך הגליקוליזה. מנגד פועל גם ההורמון אינסולין, שמשפיע בצורה הפוכה על ריכוזי F26BP. אינסולין מעלה את רמת האקטיביות של האנזים שמסיר את קבוצת הזרחה מ PFK-2 ומ FBPase-2, כתוצאה מכך PFK-2 נהיה פעיל יותר ומזרחן יותר פרוקטוז 6 פוספט. זרחון זה מעלה את רמות F26BP.

== ראו גם ==
* מעגל קורי
* חמצון בטא
* קינטיקת מיכאליס-מנטן

== לקריאה נוספת ==
Lehninger, A. L., Nelson, D. L., Cox, M. M., & Cox, M. M. (2005). Lehninger principles of biochemistry. Macmillan.

==קישורים חיצוניים==

קטגוריה:סוכרים
קדד משולחף

קדד משולחף (שם מדעי: Astragalus spinosus) הוא צמח עשבוני רב שנתי בצמחיית ארץ ישראל ממשפחת הפרפרניים. גדל בייחוד בבתי גידול יובשניים, כדוגמת נחלים בנגב ובערבה. מין נפוץ באופן יחסי. פורח באביב. ניכר בפרותיו המשולחפים שהעניקו לו את שמו. מצוי בחוף הים התיכון, כרמל, מדבר שומרון, הרי יהודה, מדבר יהודה ובקעת ים המלח, נגב צפוני, נגב והרי אילת, ערבה, בקעת הירדן.

==מבנה== 
הצמח בנוי מגבעול מרכזי עגול אליו מחוברים ענפים דקיקים המקנים לו שטח פנים רחב לתפיסת נוזלים. כידוע האקלים במדבר אינו מאופיין במי גשמים רבים לכן מבנה זה מאפשר לו לחיות במדבר הצחיח. פרותיו מצויים בגוון ורדרד הנוטה לוורוד חיוור. הצמח מאופיין בקוצים חדים במיוחד. מבנה העלה מאופיין כתמים. גובהו 30–55 ס"מ. העלה מנוצה, מורכב מ-4–5 זוגות עלעלים.<ref></ref>

==קישורים חיצוניים==

==הערות שוליים==

קטגוריה:צמחים שתוארו ב-1922
קטגוריה:טקסונים שתוארו בידי קרל כריסטנסן
קטגוריה:פרפרניים
מפרץ פאראדייס

מפרץ פאראדייס או נמל פאראדייס או פאראדייס הארבור (באנגלית: Paradise Bay או Paradise Harbor) הוא מפרץ רחב בחוף המערבי של ארץ גרהאם שבאנטארקטיקה.

המפרץ מצוי בין נקודת דות'יירז ונקודת לניז שבחוף דנקו (החוף שמדרום וממזרח למפרץ), האי למר נמצא מצפון למפרץ; והאי ברייד ממערב לו; מעבר אגירה מאפשר כניסה למפרץ מכיוון צפון מזרח, תעלת ברייד מאפשר כניסה מכיוון מערב, ותעלת פרגסון מאפשר כניסה מכיוון דרום.

<gallery>
Gerlache_Strait.png
Paradise Harbour, Antarctica (6087257019).jpg
MV_Discovery.JPG
</gallery>

== היסטוריה ==
=== גילוי ומיפוי המפרץ ===
המפרץ התגלה ומופה בשנת 1898 על ידי הספינה בלגיקה, של המשלחת האנטארקטית הבלגית, אשר חקרה את האזור בין השנים 1897–1899.

ציידי לווייתנים נורווגים עשו שימוש במעבר משנת 1913.

שמו של המפרץ ניתן לו על ידי ציידים אלה, והשתמשו במפרץ כנמל החל משנת 1920.

=== התיישבות ומקור שם המפרץ ===
המפרץ היה אחד משני אתרים ששימשו את צידיי הלווייתנים כמקומות עצירה (השני בהם הוא נמל נקו).

ארגנטינה הקימה על חוף המפרץ את בסיס אלמירנטה בראון וצ'ילה הקימה אף היא תחנת מחקר - הבסיס האנטארקטי גונזאלס וידלה.

=== אתר מורשת היסטורי אנטארקטי ===
ב-1950 הוקם ליד הבסיס הצ'יליאני מחסה לכבודו של גבריאל גונסאלס וידלה, ראש המדינה הראשון שביקר באנטארקטיקה. המחסה מהווה דוגמה לפעילות המחקר באנטארקטיקה שקדמה לשנה הגאופיזית הבינלאומית. אתר זה הוכרז כאתר מורשת היסטורי אנטארקטי (אתר שמספרו - HSM 30), בעקבות הצעה של צ'ילה לפי אמנת אנטארקטיקה.

== תיירות ==
בשל יופיו המפרץ הוא אתר תיירות פופולרי (ביחס לאתרים אחרים באנטארקטיקה), וספינות נופש רבות עוצרות בו. האתר הוא האתר המתוייר ביותר באנטארקטיקה.

המפרץ (ונמל נקו), הם שתי נקודות העצירה לתיירים המבקשים לבקר באנטארקטיקה.

== לקריאה נוספת ==
* [https://documents.ats.aq/recatt/att580_e.pdf רשימת האתרים ההיסטוריים ואתרי המורשת באנטארקטיקה] נכון לשנת 2015 (מסמך להורדה)

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:11340 מפרץ פאראדייס], באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=10882&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרץ פאראדייס], באתר הגאזט המשווה האנטארקטי SCAR של ממשלת אוסטרליה
* 

== הערות שוליים ==

קטגוריה:חוף דאנקו
פאראדייס
פריון (עוף)

פריון (שם מדעי: Pachyptila; משמעות השם: "נוצות רחבות") הוא סוג של עופות ימיים ממשפחת היסעוריים המפליג לאורך האוקיינוסים הדרומיים לאורך גלים גבוהים ואזורים מוכי סופות והמין פריון הפיה (Pachyptila turtur) מתרבה גם באזורים טרופיים. סוג זה קרוב ליסעור הכחול ושייך לצידו לשבט Prion. הוא מכיל 6 מינים.

הפריונים הם עופות ים קטנים בגודל של יונה או פחות, והם מותאמים לתעופה בסערות ימיות. הם בעלי מקור שחור ארוך איתו הם מסננים זואופלנקטון, דגים קטנים וחסילונים מפני המים ומעליו בלוטות מלח, דרכו נפלט מלח הים שהם שותים.

עופות אלה חיים עם בן זוג קבוע ומטילים ביצה אחת באיים מרוחקים בתוך מחילות. שני ההורים מגדלים יחד את האפרוח. האפרוח והוריו יכולים להיטרף בידי חמסניים, שחפיים, פרגטיים, טורפי ים וכרישים. הם בעלי חומצות קיבה חזקות כמו טריגליצריד אשר הם יכולים להתיז על אויביהם אם הם נתפסים.

==מינים==
* פריון הפיה (Pachyptila turtur)
* פריון דק-מקור (Pachyptila belcheri)
* פריון פולמאר (Pachyptila crassirostris)
* פריון רחב-מקור (Pachyptila vittata)
* פריון אנטארקטי (Pachyptila desolata)
* פריון סאלווין (Pachyptila salvini)

==קישורים חיצוניים==

* 

קטגוריה:בעלי חיים שתוארו ב-1811
קטגוריה:טקסונים שתוארו בידי ג'ון קרל וילהלם יליגר
קטגוריה:יסעוריים
Kemama

Kemama (בעברית: טוב אמא) הוא שיר באנגלית, שנכתב והולחן על ידי אוסמה ורסה אטיל, בני כריסטו, צ'ארלס ספרונג ורודי ריי ובוצע על ידי בני כריסטו. השיר ייצג את צ'כיה באירוויזיון 2020 ברוטרדם, הולנד, לאחר שנבחר במסגרת הגמר הלאומי הצ'כי, ESCZ 2020, שנערך בפראג ב-3 בפברואר 2020.

== קישורים חיצוניים ==

== הערות שוליים ==

קטגוריה:סינגלים מ-2020
קטגוריה:שירי 2020
קטגוריה:שירי אירוויזיון 2020
קטגוריה:שירי צ'כיה באירוויזיון
קטגוריה:שירים באנגלית
בני כריסטו

בן דה סילבה כריסטובאו (, נולד ב-8 ביוני 1987), ידוע בשם הבמה שלו בני כריסטו, הוא זמר, פזמונאי ושחקן צ'כי ממוצא אנגולי, כריסטו ייצג את צ'כיה באירוויזיון 2021, לאחר שזכה בגמר הלאומי של ארצו.

== ביוגרפיה ==
בן דה סילבה כריסטובאו נולד ב-8 ביוני 1987 בפלזן שבצ'כיה למשפחה ממוצא אנגולי. מאז ילדותו התעסק כריסטו בספורט לצד המוזיקה, הוא התחרה בענף הג'יו ג'יטסו הברזילאי לצד שירה וריקוד.

כריסטו ידוע בעיקר בעקבות השתתפותו בעונה הראשונה של הפורמט הצ'כי של "איידול" בשנת 2009, בה הגיע לגמר, למקום השביעי. בשנת 2010 הוציא כריסטו את אלבום הבכורה שלו.

ב־2020 זכה כריסטו בגמר הלאומי הצ'כי לאירוויזיון, עם 22 נקודות ועם פער מהמקום השני. הוא צפוי היה להתמודד באירוויזיון 2020 עם השיר "Kemama"<ref></ref> אך התחרות בוטלה של התפשטות נגיף הקורונה במדינות אירופה.<ref></ref>

לקראת אירוויזיון 2021 הודיעה רשת הטלוויזיה הצ'כית שכריסטו ייצג את צ'כיה באירוויזיון הבא משום שאף על פי שנבחר להתמודד בתחרות - לא זכה לעשות זאת בשנה שעברה.<ref></ref> הוא יבצע את השיר "Omaga" על בימת חצי הגמר השני של האירוויזיון. ב-20 במאי 2021, כריסטו ביצע את השיר בחצי הגמר השני של התחרות וכשל בניסיונו להעפיל לגמר.

בשנת 2018 לוהק לתפקיד משחק קטן בסרט הקולנוע הצ'כי "Medieval" אודות חיו של המצביא הצ'כי יאן ז'יז'קה. הסרט עתיד לצאת לאקרנים במהלך 2022. 

ב-21 ביולי 2023 הוציא את הסינגל "Brighter Day" עם שרה ג'יימס. 

==קישורים חיצוניים==

== הערות שוליים ==

קטגוריה:זמרים צ'כים
קטגוריה:שחקני קולנוע וטלוויזיה צ'כים
קטגוריה:משתתפים בתוכניות מציאות
קטגוריה:משתתפי אירוויזיון 2020
קטגוריה:משתתפי אירוויזיון 2021
קטגוריה:נציגי צ'כיה באירוויזיון
קטגוריה:צ'כים שנולדו ב-1987
אלקית ננסית

אלקית ננסית (שם מדעי: Aethia pusilla) היא מין של עוף ימי ממשפחת האלקיים ומהסוג אלקית והיא הקטנה שבכל בני משפחת האלקיים. היא מצויה בטבע בצפון אלסקה וצפון-מזרח סיביר סביב חופי האוקיינוס השקט, באזורים של כיפת קרח. להקות ענק של עוף ימי זה מקננות באיים האלאוטיים, האי סנט לורנס והאי דיומיד הקטן, עם מעל 9 מיליון עופות מקננים. דבר זה הופך את האלקית לנפוצה שבעופות הים בצפון אמריקה.

האלקית היא הקטנה באלקות, והיא מגיעה לאורך 15 סנטימטרים ולמשקל 70 עד 101 גרמים. האלקית בעלת כסות נוצות אפור-כהה עם בטן לבנה מעט מנומרת בגבולות והרגליים אפורות בעלות קרומי שחייה רחבים. הראש כהה יותר והמקור ורוד עם בסיס שחור. העיניים לבנות ומאחוריהם פס לבן דק.

האלקית ניזונה בים בעיקר משטרגליים מהסוג Neocalanus הגודשים את הימים הצפוניים. הם ניזונים גם מקרילאים, פטרופודים ומזואופלנקטון צף שהם מלקטים. את טרפם האלקיות מחפשות באזורים שופעים עקב עליית מי העומק המציפים את התרמוקלינה בפלנקטון עשיר. כמו מרבית האלקות היא יודעת לשחות היטב בתנועת כנפיה מתחת למים, אך היא מעופפת גרועה מאוד. האלקית הקטנה יכולה לאכול עד 86% מממדי גופה כל יום.

אלקית זו מקננת בלהקות ענק לצד קרובתה - אלקית מצוייצת, ולעיתים עופות ים נוספים ושם מגדלים אפרוח אחד המתבגר במהירות ותוך שבוע יכול לצלול ולדוג בים. הריכוז הגבוה מגן על הלהקה מטורפים, אם כי חדירה של שועלי שלג ושל חולדות טורפים לאיים האלאוטיים גררה ירידה חדה במספרם. זיהום נפט הנשפך לים סכנה מהווה נוספת לעוף. למרות הסכנות הם אינם מצויים בסכנת הכחדה עקב האוכלוסיות הגדולות שלהם.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1811
קטגוריה:טקסונים שתוארו בידי פטר סימון פאלאס
קטגוריה:אלקיים
קטגוריה:אלסקה: עופות
קטגוריה:רוסיה: עופות
יחסי ברוניי–תאילנד

יחסי ברוניי–תאילנד הם היחסים הבילטרליים שבין ברוניי לבין תאילנד. לברוניי שגרירות בבנגקוק, ולתאילנד יש שגרירות בבנדר סרי בגוואן<ref name="bt"></ref>. היחסים בין המדינות הוגדרו מאז ומעולם כקרובים<ref></ref>.

== היסטוריה ==
היחסים בין המדינות כוננו בשנת 1984<ref name="bt"></ref>. בשנת 2012, הסולטן של ברוניי חסן אל-בולקיה ערך ביקור ממלכתי בתאילנד. בהמשך, ראש ממשלת תאילנד יינגלאק צ'ינוואט השתתפה בחתונה המלכותית של בתו של בולקיה, הנסיכה הג'ה חפיזה סורול בולקיה באותה שנה. 

== יחסים כלכליים ==
שתי המדינות משתפות פעולה בתחומי חקלאות, אנרגיה, חינוך וחלאל. כיום, תאילנד מבקשת להשקיע בענף הנפט והגז בברוניי ולפתח פרויקטים משותפים בתחום האנרגיה המתחדשת<ref></ref>. כמו כן, נחתם מזכר הבנות בנושא שיתופי פעולה בחקלאות, עבודה, כפל מס וסחר בבני אדם<ref></ref>. 

תאילנד הייתה הספקית העיקרית של האורז בברוניי, כשייצאה 95% ממלאי האורז של ברוניי<ref></ref>. עקב כך, ברוניי הביעה עניין ללמוד את טכנולוגיית גידול האורז מתאילנד<ref name="pd"></ref>. 

בשנת 2011 הייתה ברוניי שותפת הסחר התשיעית בגודלה עבור תאילנד, כשהיקף המסחר הכולל בין שתי המדינות הגיע ל -269 מיליון דולר. עיקר הייצוא מתאילנד כולל אורז, מלט, קרמיקה, מוצרי גומי, נייר ועיסה, ואילו היבוא מברוניי הוא בעיקרו ברזל ופלדה.

==קישורים חיצוניים==

== הערות שוליים ==
יבלוצ'קובה (מכתש פגיעה)

מכתש יבלוצ'קובה הוא מכתש פגיעה הנמצא על נוגה אשר קרוי על שמה של שחקנית התיאטרון הרוסית ששיחקה בתיאטרון מאלי, אלכסנדרה יבלוצ'קובה. האיגוד האסטרונומי הבינלאומי הכריז על שמו של המכתש ב-1985.

== לקריאה נוספת ==
<div class="mw-content-ltr">
* Olin, Norma (1970). Index to women of the world from ancient to modern times;: Biographies and portraits (Useful reference series). Westwood, Mass: F. W. Faxon. .
</div>

== קישורים חיצוניים ==
<div class="mw-content-ltr">
* [http://planetarynames.wr.usgs.gov Batson R.M., Russell J.F. (1994), Gazetteer of Planetary Nomenclature, United States Geological Survey Bulletin 2129.]
* [http://history.nasa.gov/SP-423/sp423.htm Davies M.E., Dwornik S.E., Gault D.E., Strom R.G. (1978), Atlas of Mercury, NASA Scientific and Technical Information Office.]
* [http://www.astronet.ru/db/msg/1202973/mercury.html#sect3 А.Квасников. Меркурий.]
</div>

== הערות שוליים ==

קטגוריה:מכתשי פגיעה על נוגה
רמת אלגר

רמת אלגר (באנגלית: Elgar Uplands) היא רמה, בחלקו הצפוני של האי אלכסנדר, שבאנטארקטיקה. 

הרמה מתנשאת לגובה של 1,900 מטרים מעל פני הים.

הרמה ממוקמת בין מעבר טאפטס (שמצפון לה), לבין קרחון סאליבן (שמדרום לה).

== היסטוריה ==
=== גילוי ומיפוי הרמה ===

הרמה התגלתה ומופתה באופן חלקי לראשונה מן האוויר, על ידי המשלחת הבריטית אל ארץ גרהאם בשנת 1937.

הרמה מופתה מחדש בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948.

הרמה צולמה על ידי לוויני לנדסט של ארצות הברית בפברואר 1975.

=== מקור השם ===

שמה של הרמה ניתן לה על ידי הוועדה המייעצת לשמות אנטארקטיים של בריטניה.

הרמה נקראת על שמו של המלחין האנגלי סר אדוארד אלגר; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

== ראו גם ==

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:4425 רמת אלגר] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=4171&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רמת אלגר] באתר הגאזט האנטארקטי המשווה SCAR של ממשלת אוסטרליה
* [http://news.bbc.co.uk/2/mobile/science/nature/7226358.stm בלוג המתאר ביקור באזור] אתר ה-BBC

== הערות שוליים ==

אלגר
אלגר
קרחון גילברט (אנטארקטיקה)

קרחון גילברט (באנגלית: Gilbert Glacier) הוא קרחון בצפון האי אלכסנדר, שבאנטארקטיקה.

אורכו של הקרחון 37 קילומטרים.

הקרחון זורם לכיוון דרום משדה השלג ניקולס ונשפך אל הדום הקרח מוצרט.

== היסטוריה ==
=== גילוי ומיפוי הקרחון ===

הקרחון מופה בשנת 1960 על ידי ד. סירל מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948.

=== מקור השם ===

שמו של הקרחון נתן לו על ידי הוועדה המייעצת לשמות אנטארקטיים של בריטניה.

הקרחון נקרא על שמו של הליבריתן (מחבר האופרות) האנגלי ויליאם שוונק גילברט (שם הקרחון ניתן בו בעת שניתן שם לקרחון סאליבן - על שמו של סר ארתור סאליבן שותפו של גילברט); וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

== ראו גם ==

== לקריאה נוספת ==

<div class="mw-content-ltr">• M. Braun, A. Humbert, and A. Moll, [https://core.ac.uk/download/pdf/25754903.pdf Changes of Wilkins Ice Shelf over the past 15 years and inferences on its stability], The Cryosphere, 3, 41–56, 2009 www.the-cryosphere.net/3/41/2009/</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:5673 קרחון גילברט] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=5316&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון גילברט] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6633839.html קרחון גילברט] באתר mindat
* [https://pubs.usgs.gov/imap/i-2600-c/pdf/PalmerLand.pdf מפת אזור קרחון גילברט]

== הערות שוליים ==

גילברט
קטגוריה:ויליאם שוונק גילברט
קרחון סאליבן

קרחון סאליבן (באנגלית: Sullivan Glacier) הוא קרחון בחלקו הצפוני של האי אלכסנדר, שבאנטארקטיקה. 

הקרחון זורם לכיוון מערב, ונשפך אל קרחון גילברט (אנטארקטיקה), מדרום לרמת אלגר.

גובהו של הקרחון 600 מטרים מעל פני הים.

== היסטוריה ==
=== גילוי ומיפוי הקרחון ===

הקרחון התגלה לראשונה ממרחק, על ידי המשלחת הבריטית אל ארץ גרהאם בשנת 1937.

הקרחון מופה בשנת 1960 על ידי דרק סירל (D. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948.

=== מקור השם ===

שמו של הקרחון נתן לו על ידי הוועדה המייעצת לשמות אנטארקטיים של בריטניה.

הקרחון נקרא על שמו של המלחין האנגלי סר ארתור סאליבן (שם הקרחון ניתן בו בעת שניתן שם לקרחון גילברט - על שמו של ויליאם שוונק גילברט שותפו של סאליבן); וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

== ראו גם ==

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:14780 קרחון סאליבן] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=14214&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון סאליבן] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6626250.html קרחון סאליבן] באתר mindat
* [https://mapcarta.com/25598178 מפת אזור קרחון סאליבן]

== הערות שוליים ==

סאליבן
קטגוריה:ארתור סאליבן
יום הזיכרון (הולנד)

טקס הזיכרון ב[[כיכר הדאם, 2014. המלך וילם אלכסנדר והמלכה מקסימה מניחים זר. מימין נראית האנדרטה הלאומית. משמאל נראה הארמון המלכותי ולצידו הכנסייה החדשה]]
יום הזיכרון למתים (בהולנדית: Dodenherdenking) הוא יום הזיכרון השנתי להרוגיה של הולנד - חיילים ואזרחים - במלחמת העולם השנייה ואחריה. הוא מתקיים מדי שנה ב-4 במאי. טקס הזיכרון המרכזי ביום זה מתקיים בכיכר הדאם בעיר אמסטרדם.

==יום הזיכרון==
יום הזיכרון הונהג בהולנד לאחר תום מלחמת העולם השנייה. מועדו נקבע ליום אחד לפני חגיגות יום השחרור - 5 במאי, יום השנה לכניעת כוחות הכיבוש הגרמניים בהולנד ב-5 במאי 1945. מאז 1961 מאזכר יום הזיכרון לא את מתי מלחמת העולם השנייה בלבד, אלא גם את נופלי הולנד בקונפליקטים שהתרחשו לאחריה.

===הטקס בכיכר הדאם===
טקס האזכרה המרכזי מתקיים ביום הזיכרון בשעה 20:00 בכיכר הדאם באמסטרדם, למרגלות האנדרטה הלאומית המוצבת בה.

בטקס משתתפת המשפחה המלכותית של הולנד, נציגי הפרלמנט והממשלה, מנהיגים צבאיים, חברי המחתרת לשעבר ונכבדים נוספים וכ-20 אלף צופים מקרב הקהל הרחב. דגל המדינה מונף בחצי התורן. בסמוך לשעה 20:00 מניחים המלך והמלכה זר למרגלות האנדרטה. לאחר מכן מקוימות בכל רחבי המדינה שתי דקות דומייה, שבמהלכן נפסקת כל התנועה. לאחר נגינת ההמנון הלאומי מדקלם משורר צעיר את שירו, שנבחר בתחרות מיוחדת לקראת 4 במאי. ניצולי הכיבוש הגרמני ואחריהם נציגי הפרלמנט, הממשלה והצבא מניחים זרים נוספים וראש עיריית אמסטרדם או אישיות רמה אחרת נושאים נאום.

לפני הטקס בכיכר נערך טקס זיכרון בכנסייה החדשה הממוקמת בשולי הכיכר בהשתתפות קהל מוזמנים של כ-1,700 איש.

מאז 1987 מארגנת את הטקסים הוועדה הלאומית ל-4 ו-5 במאי .

===אירועים נוספים===
טקסים לרגל יום הזיכרון והנחת זרים נערכים במקביל לטקס המרכזי בערים רבות נוספות בהולנד. הם נערכים גם במספר אתרים הקשורים במאורעות מלחמת העולם השנייה: בבית הקברות הצבאי בכפר Grebbeberg , ליד אתר שבו התחולל אחד הקרבות הקשים במהלך הפלישה הגרמנית להולנד ב-1940; ב-Waalsdorpervlakte - אתר בקרבת חוף הים מצפון לעיר האג, שבו נרצחו אנשי מחתרת הולנדים רבים על ידי הגרמנים; באתר ההולנדסה סחאובורח באמסטרדם; באתרי מחנות הריכוז באמרספורט ובפיכט.

==קישורים חיצוניים==

* 
* [https://www.4en5mei.nl/english אתר הוועדה הלאומית ל-4 ו-5 במאי] 
** [https://www.4en5mei.nl/english/commemorating תקציר אירועי ה-4 במאי]
** [https://www.4en5mei.nl/english/commemorating פרטי טקסי ה-4 במאי]

הולנד
קטגוריה:הולנד: תרבות
קטגוריה:אירועים בחודש מאי
קטגוריה:בעקבות מלחמת העולם השנייה
יחסי אוסטרליה–קנדה

יחסי אוסטרליה–קנדה מתייחסים ליחסים הבינלאומיים בין אוסטרליה לקנדה. אוסטרליה וקנדה מקיימים מערכת יחסים ארוכת שנים אשר טופחה על ידי ההיסטוריה והתרבות המשותפת של שתי המדינות, על ידי חברותם בקהילת חבר העמים וקשרים בין תושבי שתי המדינות. לשתי המדינות ראש מדינה משותף המלך צ'ארלס השלישי (באופן חוקי, המלך הוא ראש מדינת שתי המדינות, כמלך קנדה ומלך אוסטרליה). לניו זילנד וקנדה יש גם קשרי עסקים או סחר, והם חברות האומות המאוחדות וחבר העמים הבריטי ומקיימות הסכמים הדדיים.

== היסטוריה ==
שתי המדינות פיתחו יחסים קרובים וידידותיים. הקשר הקדום ביותר בין שתי המדינות היה גירוש המורדים הקנדיים מההתקוממות בקנדה העילית והתחתית לאוסטרליה. המעורבים במרידות מקנדה עילית נשלחו לארץ ואן דימן (טסמניה המודרנית), ועילו המעורבים במרידות מקנדה תחתית נשלחו לסידני. ישנם שתי אנדרטאות בהובארט, עיר הבירה של טסמניה, המנציחים את נוכחותם של המורשעים הקנדיים בטסמניה.

קשרי הסחר בין מדינות אלה הם בני יותר ממאה שנה, ויחסים דיפלומטיים רשמיים כוננו בין המדינות בשנת 1939. כוחות אוסטרליים וקנדיים נלחמו ביחד במהלך מלחמת העולם הראשונה, מלחמת העולם השנייה, מלחמת קוריאה ומלחמת המפרץ. בשנת 2001, אוסטרליה וקנדה השתתפו בפלישה לאפגניסטן בצד כוח הסיוע הביטחוני הבינלאומי. שתי המדינות הן בעלות ברית צבאיות קרובות והן משתפות פעולה גם ב.

== יחסי סחר ==
בשנת 2010, אוסטרליה הייתה השוק ה-16 בגודלו של מוצרים קנדים, והשוק הקנדי דורג במקום ה-23 עבור היצוא האוסטרלי. בשנת 2013 הסתכם הסחר בין מדינות בכ-3.4 מיליארד דולר אמריקני (היצוא הקנדי לאוסטרליה הסתכם ב-1.7 מיליארד דולר, והיבוא מאוסטרליה לקנדה הסתכם בכ-1.8 מיליארד דולר). המחזור העיקרי נופל על ענף הכרייה, התחבורה והייעור, כמו גם על אספקת ציוד לייצור נפט וגז קנדיים.

== נציגויות דיפלומטיות ==
קנדה מחזיקה באוסטרליה נציבות עליונה בקנברה ו-2 קונסוליות בפרת' וסידני. מאידך אוסטרליה מחזיקה בקנדה נציבות עליונה באוטווה, ו-2 קונסוליות בטורונטו ובוונקובר.

== קישורים חיצוניים ==

== הערות שוליים ==
יחסי דרום אפריקה – קנדה

יחסי דרום אפריקה–קנדה הם היחסים הבילטרליים בין קנדה ודרום אפריקה. שתי המדינות הן מושבות בריטיות לשעבר וחולקות תרבויות דומות מבחינת הספורט והשפה. שתי המדינות חברות בחבר העמים הבריטי.

ההערכה היא כי החל משנת 2006 התגוררו בקנדה כ-38,310 דרום אפריקאים.<ref name="polwebPop"></ref>

== היסטוריה ==
היחסים של קנדה עם דרום אפריקה החלו בשנת 1899, אז קנדה שלחה יותר מ-7,000 חיילים לתמוך בבריטניה במלחמתה נגד טרנסוואל והמדינה החופשית. שתי המדינות שיתפו פעולה באופן הדוק בהפיכת האימפריה הבריטית לחבר העמים הבריטי, והחליפו נציבים עליונים בשנות ה-30 של המאה ה-20, ושגרירים לאחר עזיבת דרום אפריקה את חבר העמים בשנת 1961. קנדה עודדה באופן פעיל את סיום האפרטהייד בדרום אפריקה, והמדינות ניהלו יחסים נורמליים מאז. חוקת דרום אפריקה נוצרה, בחלקה, בהשראת חוקת קנדה, ובמיוחד בהשראת כתב הזכויות והחירויות הקנדי. נשיא דרום אפריקה, נלסון מנדלה, ערך ביקור ממלכתי בקנדה בספטמבר 1998 ונשא דברים באנדרטת זכויות האדם באוטווה. מנדלה הפך לאזרח כבוד קנדי בביקורו השני בקנדה. ביקורו של הנשיא תאבו מבקי בנובמבר 2003 הסתיים בחתימת הצהרת הכוונה המשותפת לחיזוק היחסים בין המדינות.

קנדה סייעה לדרום אפריקה בתחומי ההתפתחות (למעלה מ-200 מיליון דולר קנדי) ולמאבק באיידס בדרום אפריקה ולחיזוק השירותים הניתנים על ידי ממשלת דרום אפריקה.<ref>[http://www.canadainternational.gc.ca/southafrica-afriquedusud/bilateral_relations_bilaterales/canada_sa-as.aspx?menu_id=7&menu=L] </ref>

התייעצויות דו צדדיות בין המדינות מתקיימות מדי שנה בדרך כלל ומתמקדות בסוגיות הנוגעות למדיניות חוץ, סחר, ביטחון ופיתוח כלכלי.<ref name="Diplomat2015"></ref>

החל משנת 2014/15 הסיוע של ממשלת קנדה לדרום אפריקה מתמקד בארבע סוגיות:
# אספקת שירות משופרת תוך התמקדות בעניים
# בניית יכולות מוסדית של ממשלת דרום אפריקה וארגונים חברתיים אזרחיים
# שפר את ניהול משאבי הטבע
# לקדם רמה גבוהה של מיומנויות, אתיקה ויושרה בממשל

== יחסי סחר ==
בשנת 2014 היצוא של דרום אפריקה לקנדה הסתכם ב-1,104,140,558 דולר, ואילו היצוא הקנדי לדרום אפריקה הסתכם ב-439,256,338 דולר, והביא לעודף סחר לטובת דרום אפריקה של 664,884,220 דולר.<ref name="Diplomat2015"></ref> המסחר בין שתי המדינות הסתכם בשנת 2017 ב-1.27 מיליארד דולר. שתי המדינות חברות בקבוצת קיירנס של מדינות מייצאות חקלאיות.

דרום אפריקה היא נקודת גישה מרכזית עבור קנדה לגישה לשוק האפריקאי. קנדה היא משקיעה חשובה בכלכלה של דרום אפריקה, כאשר חברות קנדיות משקיעות במגוון תעשיות דרום אפריקאיות, כולל תחבורה, עיבוד מזון, אירוח, טכנולוגיות מידע ותקשורת, ומגזרי מכשור שהמוקד הגדול ביותר בהשקעה קנדה הוא במינרלים ומגזר הכרייה.<ref name="Diplomat2015"></ref>

==קישורים חיצוניים==

== הערות שוליים ==
יחסי ארצות הברית – סודאן

יחסי ארצות הברית – סודאן הם יחסי החוץ בין ארצות הברית לסודאן.

== היסטוריה ==
ארצות הברית כוננה יחסים דיפלומטיים עם סודאן בשנת 1956, לאחר קבלת העצמאות מהשליטה המשותפת של מצרים ובריטניה. בשנת 1967 ניתקה סודאן את היחסים הדיפלומטיים עם ארצות הברית, לאחר פרוץ מלחמת ששת הימים. היחסים חודשו בשנת 1972. בשנות ה-90, קשרי המשטר האסלאמיסטי של סודאן עם ארגוני טרור בינלאומיים הובילו את ממשלת ארצות הברית בשנת 1993, להגדיר את סודאן כמדינה תומכת טרור. בשנת 1996 נסגרה שגרירות ארצות הברית בסודאן. לאחר הפיגועים בארצות הברית ב-11 בספטמבר 2001, החלה סודאן לספק שיתוף פעולה קונקרטי במאבק בטרור הבינלאומי. בשנת 2002 חידשה שגרירות ארצות הברית את הפעילות בסודאן.

ארצות הברית מילאה תפקיד מפתח בחתימת הסכם שלום מקיף בין סודאן לדרום סודאן בשנת 2005, אשר היווה את הבסיס למשאל עם על עצמאות בשנת 2011 ולפרישתה לאחר מכן. מחלוקות שונות בין סודאן לדרום סודאן נותרו בלתי פתורות לאחר ההפרדה, כולל שליטה במשאבי הנפט ומעמדו של אזור אביי.

למרות ההבדלים בדעות הפוליטיות, ארצות הברית הייתה ספקית הסיוע ההומניטארי הגדולה ביותר של סודאן במהלך 25 השנים האחרונות.

לאחר הדחתו של הרודן האסלאמיסטי עומר אל-בשיר ועלייתו לשלטון של עבד אל-פתאח אל-בורהאן, החלה התקרבות סודאנית לארצות הברית, שהשפיעה לטובה גם על יחסי ישראל–סודאן.

ב-31 במרץ 2021 הודיע מזכיר המדינה האמריקני אנתוני בלינקן כי ממשלת סודאן העבירה לארצות הברית כספי פיצויים בשווי של 335 מיליון דולר.

== יחסי סחר ==
בשנת 1997 הטילה ארצות הברית סנקציות כלכליות מקיפות על סודאן בשל תמיכתה בטרור בינלאומי ובמאמצים מתמשכים לערער יציבות בממשלות שכנות, כמו גם בשכיחותן של הפרות זכויות אדם. בשנת 2007, ארצות הברית הציגה סנקציות כלכליות חדשות נגד סודאן בתגובה לרצח העם בדארפור. הסנקציות חלות על נכסי פקידים סודנים המעורבים באלימות בדארפור, כמו גם על חברות שבבעלות או בשליטת ממשלת סודאן.

== נציגויות דיפלומטיות ==
ארצות הברית מחזיקה בסודאן שגרירות בח'רטום בלבד, ואילו סודאן מחזיקה בארצות הברית שגרירות בוושינגטון די סי בלבד.

==קישורים חיצוניים==

== הערות שוליים ==

*